钦定古今图书集成/明伦汇编/氏族典/第499卷 > 《廖用贤尚友录》 > 窦婴
## 钦定古今图书集成/明伦汇编/氏族典/第499卷 > 《廖用贤尚友录》 > 窦婴

按《汉书窦婴传》：“婴字王孙，孝文皇后从兄子。父世观
津人也。喜宾客。孝文时，为吴相，病免。孝景即位，为詹
事，因病免。吴楚反，拜大将军。七国破，封魏其侯，立栗
太子，以婴为傅。太子废争不得，谢病。武帝立，田蚡以
帝舅封武安侯，以婴为丞相，蚡为太尉。以赵绾、王臧
事俱免。后蚡为丞相，婴益疏不用。趋势利者皆归蚡”，
唯灌夫独否。后婴与夫贺蚡，夫行酒骂坐。蚡收捕诸
灌氏，婴锐为救，廷辨之。上以太后怒，劾系婴。孝景时，
婴受遗诏曰：“事有不便，以便宜论上。”婴使昆弟子上
书言之，案《尚书大行》无遗诏，迺劾婴矫诏弃市。